# Combas (Erau)

Combas (Combes en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Combas :
| Ròsis | | Tauçac |
| Colombièiras d'Òrb | Lo Pojòl | L'Amalon |

## Toponimia

La prononciacion es ['kumbos]. Las fòrmas ancianas son : Comba en 1574, las Combes en 1697, Combe en 1699, Combes en 1770-72 (mapa de Cassini).
Lo mot comba, aicí al plural, ven del gallés cŭmba e lo sens es « val pichona », o eventualament « val entraucada, encaissada, vabre, barranc, rèc », o « val seca, sense riu »; segon Frank R. Hamlin, sembla que lo sens local siá lo sens general de « val pichona »$^,$$^,$. Lo vilatge es sus un travèrs e la montada seriá subta per i anar dempuèi lo fons; es pas tròp luènh de l'esquina de la sèrra e donc pas tròp luènh d'una autra comba, çò que poiriá justificar lo plural. D'un autre costat, lo plural pòt aver un sens collectiu e general a prepaus del luòc, amb l'idèa de « luòc traversut, escalabrós », puslèu que de pluralitat de las combas.

## Istòria

Del temps de l'Ancian Regime, Combas dependiá de la comunautat del Pojòl. En 1790, Combas venguèt comuna amb lo nom de Combes - Terre Foraine du Poujol, çò que se ditz en occitan Combas Tèrraforenca del Pojòl.
La glèisa de Combas foguèt benesida lo 25 de junh 1785. Abans, Combas dependiá de Sant Pèire de Rhèdes (auèi dins la comuna de L'Amalon).

## Administracion

Lista dels cònsols successius :
| Periòde | Periòde | Identitat | Etiqueta |
| març de 2008 | 2026 | Marie-Line Géronimo | sense etiqueta |
| març de 2001 | 2008 | Pierre Mege | |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sant Gervais; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 347, totala: 352 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 440 | 462 | 510 | 518 | 496 | 523 | 506 | 467 | 442 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 423 | 418 | 383 | 374 | 334 | 308 | 294 | 259 | 240 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 229 | 219 | 203 | 177 | 180 | 152 | 177 | 132 | 181 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 231 | 152 | 170 | 188 | 180 | 265 | 307 | 303 | 311 318 |
| 2009 | 2010 |
| 320 326 | 329 335 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 329 abitants e la densitat èra de 29,99 ab/km².

## Veire tanben

* Comunas d'Erau

## Nòtas e referéncias

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 113 e 112
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 203
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 254
* Portal de Lengadòc